Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 5 luku - Ulkosuhteet - I jakso - Yhteinen kauppapolitiikka - 364 artikla



Virallinen lehti nro L 302 , 15/11/1985 s. 0131



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 5 luku - Ulkosuhteet - I jakso - Yhteinen kauppapolitiikka - 364 artikla 1. Portugalin tasavalta saa säilyttää kolmansista maista toteutuvassa tuonnissa niiden tuotteiden määrälliset rajoitukset, joita ei ole vielä vapautettu suhteessa nykyiseen yhteisöön. Portugalin tasavalta ei myönnä kolmansille maille minkäänlaisia muita näille tuotteille vahvistettuja kiintiöitä koskevia etuja suhteessa nykyiseen yhteisöön. Nämä määrälliset rajoitukset pysyvät voimassa vähintään niin kauan kun samojen tuotteiden määrälliset rajoitukset pysyvät voimassa suhteessa nykyiseen yhteisöön. 2. Portugalin tasavalta säilyttää asetuksissa (ETY) N:o 1765/82, (ETY) N:o 1766/82 ja (ETY) N:o 3420/83 tarkoitetuista, valtionkauppaa harjoittavista maista tulevassa tuonnissa niiden tuotteiden määrälliset tuontirajoitukset, joita ei ole vielä vapautettu suhteessa niihin maihin, joita asetus (ETY) N:o 288/82 koskee. Se ei myönnä valtionkauppaa harjoittaville maille minkäänlaisia muita näille tuotteille vahvistettuja kiintiöitä koskevia etuja suhteessa niihin maihin, joita asetus (ETY) N:o 288/82 koskee. Nämä määrälliset rajoitukset pysyvät voimassa vähintään niin kauan kuin samojen tuotteiden määrälliset rajoitukset pysyvät voimassa suhteessa asetuksessa (ETY) N:o 288/82 tarkoitettuihin maihin. Niiden tuotteiden Portugaliin suuntautuvaa tuontia koskevaa järjestelyä, joita yhteisö ei ole vapauttanut suhteessa valtionkauppaa harjoittaviin maihin, muutetaan asetuksessa (ETY) N:o 3420/83 säädettyjen sääntöjen ja menettelyjen mukaisesti, edellä sanotun rajoittamatta ensimmäisen alakohdan määräysten soveltamista. Portugalin tasavallan ei kuitenkaan tarvitse ottaa uudelleen käyttöön suhteessa valtionkauppaa harjoittaviin maihin määrällisiä tuontirajoituksia, jotka koskevat näiden maiden suhteen vapautettuja tuotteita, joihin sovelletaan edelleen määrällisiä rajoituksia tullitariffeja ja kauppaa koskevan yleissopimuksen jäsenmaihin. 3. Portugalin tasavalta saa säilyttää 31 päivään joulukuuta 1992 asti kiintiömuotoiset määrälliset tuontirajoitukset liitteessä XXX mainittujen tuotteiden ja määrien osalta poiketen tilapäisesti tuonnin vapauttamista koskevista yhteisistä järjestelyistä, joista säädetään asetuksissa (ETY) N:o 288/82, (ETY) N:o 1765/82, (ETY) N:o 1766/82 ja (ETY) N:o 3419/83 sellaisena kuin se on muutettuna asetuksella (ETY) N:o 453/84, edellyttäen että tullitariffeja ja kauppaa koskevan yleissopimuksen jäsenmaiden osalta näistä rajoituksista on ennen liittymistä ilmoitettu kyseisen yleissopimuksen yhteydessä, edellä sanotun kuitenkaan rajoittamatta 1 ja 2 kohdan määräysten soveltamista. Näiden tuotteiden tuonti kuuluu kokonaisuudessaan 1 päivänä tammikuuta 1993 voimassa oleviin, vapauttamista koskeviin yhteisön järjestelyihin. Kiintiöitä korotetaan asteittain 4 kohdan mukaisesti mainittuun päivään asti. 4. Edellä 3 kohdassa tarkoitettuja kiintiöitä korotetaan asteittain vähintään 25 prosenttia kunkin vuoden alussa, jos ne ilmoitetaan ECUina, ja kunkin vuoden alussa asteittain vähintään 20 prosenttia, jos ne ilmoitetaan paljoutena. Korotus lisätään kuhunkin kiintiöön ja seuraava korotus lasketaan näin saadun kokonaismäärän perusteella. Jos siirtymätoimenpiteiden soveltamisen aikana kahtena peräkkäisenä vuonna toteutunut tuonti on vähemmän kuin 90 prosenttia 3 kohdan mukaisesti avatuista vuosikiintiöistä, Portugalin tasavalta kumoaa voimassa olevat määrälliset kiintiöt, sanotun kuitenkaan rajoittamatta 1 ja 2 kohdan määräysten soveltamista. 5. Portugalin tasavalta säilyttää kaikista kolmansista maista toteutuvassa tuonnissa kiintiömuotoiset määrälliset rajoitukset sellaisten pöytäkirjassa 23 mainittujen tuotteiden osalta, joita yhteisö ei ole vapauttanut suhteessa kolmansiin maihin ja joiden määrälliset rajoitukset se säilyttää nykyiseen yhteisöön suuntautuvassa tuonnissa kyseisessä pöytäkirjassa mainittuihin määriin ja vähintään siinä määrättyihin päiviin asti. Ensimmäisessä alakohdassa tarkoitettujen tuotteiden Portugaliin suuntautuvaa tuontia koskevaa järjestelyä muutetaan asetuksissa (ETY) N:o 288/82 ja (ETY) N:o 3420/83 säädettyjen sääntöjen ja menettelyjen mukaisesti, edellä sanotun rajoittamatta 1 ja 2 kohdan määräysten soveltamista. 6. Mukautuakseen niihin velvoitteisiin, jotka yhteisöllä on tullitariffeja ja kauppaa koskevan yleissopimuksen perusteella suhteessa kyseisen yleissopimuksen jäseninä oleviin, valtionkauppaa harjoittaviin maihin, Portugalin tasavalta ulottaa tarvittaessa ja tarpeellisessa määrin kyseisiin maihin ne vapauttamistoimenpiteet, jotka se toteuttaa suhteessa muihin kyseisen yleissopimuksen jäseninä oleviin kolmansiin maihin, ottaen samalla huomioon sovitut siirtymätoimenpiteet.